Baklava-samoesas met soet vrugte-blatjang
JY LEES NOU Baklava-samoesas met soet vrugte-blatjang
Om met fillodeeg te werk is makliker as wat jy dalk dink. Volg net die aanwysings. Die verrassing: Die baklava lyk soos samoesas wat saam met blatjang voorgesit word, maar dis soet pleks van sout. Maak die soet droëvrugte-compote eerste, want jy sit die koud voor.
125 g gedroogde appelringe, in stukkies gesny
125 g gedroogde pere, in stukkies gesny
125 g gedroogde appelkose, in stukkies gesny
Gooi 500 ml van die water in 'n bakkie en sit al die gedroogde vrugte daarin. Laat week 1 uur. Die vrugte sal opswel en baie van die vloeistof sal verdwyn. Plaas nou geweekte vrugte plus die weekwater plus die res van die water in 'n kastrol. Voeg lemoensap, suiker, kaneel en naeltjie by. Bring tot kookpunt en laat prut vir 20 – 30 minute tot dik. Laat afkoel.
Sit suiker en water in 'n kastrol en bring tot kookpunt. Laat prut 10 minute en haal van hitte af. Voeg rooswater by en laat afkoel. Hou eenkant.
(sowat 20 baklavas)
50 g pistasieneute, uitgedop
50 g gepelde amandels
sowat 100 g ongesoute botter
Verhit oond tot 180 °C. Kap al die neute baie fyn in 'n voedselverwerker. Gooi in 'n bakkie en voeg versiersuiker by. Meng goed en hou eenkant. Smelt botter. Plaas een vel fillodeeg op 'n werkoppervlak en smeer van die ongesoute botter bo-op. Sit nog 'n vel fillodeeg bo-op. Sny die rande van die deeg mooi gelyk. Sny dit nou in sowat 8 cm stroke. Skep van die neutvulsel in een hoek en vou toe soos 'n driehoek – sien skets. Smeer weer met botter en plaas op uitgevoerde bakplaat. Herhaal tot jy sowat 20 baklavas het. Sit in 'n oondbak en bak sowat 30 minute tot bros en goudbruin. Haal uit en sit in 'n ander bak. Gooi van die stroop oor. Laat koud word. Sit voor saam met koue vrugte-compote.
Wenk: As daar van die neutvulsel oorbly, bêre dit in 'n lugdigte houer.
Om te weet Hou altyd jou oop fillodeeg met 'n klam doek toe. Dit droog baie vinnig uit.
Hoe om 'samoesas' te vou
Berei die deeg voor soos beskryf in die metode van die samoesa-resep. sny dit in sowat 8 gelyke stroke. Skep vulsel op 'n driehoek aan die een punt van een strook (1) en vou die deeg oor soos aangedui in die skets (2). Bly vou dit al langs die strook deeg af tot net 'n driehoek oorbly.